Document ID: /roh_data/filtered/fineweb-2-filterrobots_roh.jsonl.gz/17488

Attribuì en spezial al gudogn hajan il bun svilup dal portfolio da devisas sco er ils effectivs dad aur, communitgescha la Banca naziunala svizra BNS. L'onn avant ha la banca anc notà ina perdita da 15 milliardas francs. Il resultat da la banca è dependent da l'instabilitad da sias reservas da devisas da plirs tschient milliardas francs. Latiers tutgan aczias ed emprests da l'exteriur che la BNS ha cumprà pli baud per flaivlentar il franc svizzer ed uschia sustegnair l'economia d'export svizra.
En total veglia la Banca naziunala dar duas milliardas francs a la Confederaziun (in terz) ed als chantuns (dus terzs). Suenter quests pajaments è la reserva da pajaments tenor indicaziuns da la Banca naziunala anc sin 86 milliardas francs.
La conclusiun definitiva dal quint vul la BNS preschentar ils 2 da mars.
Il rapport da la Tagesschau da mezdi:
RTR novitads 08:00